2002-re Walkinshaw ismét motorszállítót váltott, erre a szezonra a Cosworth V10-es motorjait használta. Ekkor már kezdtek fölerősödni a csapat pénzügyi gondjai. A versenyzőpáros is megváltozott, Bernoldi maradt, ám Verstappen helyére a német Heinz-Harald Frentzen került, miután előzőleg megszűnt a Prost csapat. Frentzen Barcelonában és Monacóban is hatodik lett, Bernoldi ismét nem ért el sikert. A szezon közepén (a francia nagydíj előtt) már akkora méreteket öltöttek a pénzügyi nehézségek, hogy a csapat kénytelen volt egyik pillanatról a másikra búcsút inteni a Formula–1-nek.